دستونک
عطا شاد
ناگت ءَ مھکج ءِ دل موم بہ بیت چوش نہ بیت
پُل تئ دامنءَ وت کئیت ءُ کپیت چوش نہ بیت
تو بگُش ہرچی ، من ہچی مہ گُشاں بوت نہ کنت
تو بکن کہر منا مہر بہ بیت چوش نہ بیت
من بلِیکاں ترا مہکان ، جہان ءَ تالان
تاں منی کڈکءَ برمشے مہ بلیت چوش نہ بیت
من اگاں درچکے آں ، دے آس منی بالاد ءَ
بلے پہ نپتے ءَ کوہے بہ سچیت چوش نہ بیت
چوش عطا بیت کہ شپءِ شار بہ بیت ماہ ءِ سِتر
روچ پہ شارے ءَ اندیم بہ بیت چوش نہ بیت۔۔